Conquer

Conquer 	Conquer
 	
Titel: 	Magus
Race: 	Menneske
Nationalitet: 	Callendorisk
Hus: 	Criamon
Konvent: 	Île Cadoran, Bretonnia
Parens: 	Veturius
Filius: 	
Vanquish
Ofelius Trégor
Foretrukne teknikker:	Perdo, Intelligo
Foretrukne forme: 	Mentem, Corpus, Vim
Segl: 	En svag tilsløring af nærværende lys
Conquer (211 5E –) er en magus af huset Criamon bosiddende i konventet Île Cadoran. Han er en af de få ældre magi der rent faktisk ser lige så gammel ud som han er. Hans krop er kroget, rynket og vissen og hans tale er kortfattet og sparsom. Conquer bevæger sig rundt i en fortryllet, gående metalstol på kunstige ben som han kan styre med sin vilje og hans bevægelser er langsomme, sindige og sjældne. Sælsomme markeringer og tatoveringer dekorerer hans krop.
Conquer er i konstant smerte som konsekvens af kontakt med Tusmørket. Smerten tager til når han bevæger sig og han finder kun lindring i søvn og trance, men han betragter sin smerte som en gave. Han ser frarøvelsen af færdigheder og komfort som en uvurderlig kilde til intens magisk og mystisk fordybelse og forståelse. Begge hans lærlinge har derfor måtte gennemgå prøvelser, der indebar blindhed, lammelse, sult og andre mere eller mindre besynderlige funktionsnedsættelser. Trods sit foruroligende udseende og ry for grumme og smertefulde magiske eksperimenter er han respekteret blandt sine sodales som en stædig men betænksom mand.
Conquer har haft to lærlinge, der begge har bestået den hermetiske prøvelse. Hans første lærlig, den gådefulde Vanquish, respekterer sin mester inderligt og viderefører Conquers tilgang til at afdække magiens, tidens og virkelighedens sande natur. Hans anden lærling, den rebelske Ofelius Trégor, har derimod taget afstand fra sin mester og huset Criamon og er gået i kongen af Bretonnias tjeneste.
Category:Magus
Category:Callendore
Category:Île Cadoran
Category:Den Gamle Verden
Category:Bretonnia